
Boldog Gojdics Pál fölszentelt vértanú emléke.
A csütörtök esti nagy alkonyati zsolozsmán
„Boldog ember...” I. antifónája, kis ekténia, majd „Uram, tehozzád...” után 
4. hang
[bookmark: _GoBack]Örömmel telik el szívünk, * mert emlékedet ünnepeljük, boldog Pál. * A Szentlélekkel voltál eltelve. * Isten kegyelme megvilágosított * és emberi testben élő angyallá változtatott. * Ezért imádd a szent Istent, * hogy világosítsa meg és üdvözítse a mi lelkünket!
Midőn gyermeksírásod felhangzott a házban, * szüleid örömmel teltek el, * hogy Isten egy gyönyörű gyermekkel áldotta meg őket. * A szent keresztségben Péternek neveztek el. * Azonban senki sem tudta, egyedül Isten, * hogy egyszer Egyházunk igaz sziklája leszel. * Ezért imádd a szent Erőst, * hogy világosítsa meg és üdvözítse a mi lelkünket.
A szülői ház rejtekében nőttél fel, * mint Jézus Názáretben. * Ott tanítottak az igaz Isten ismeretére, * és te gyarapodtál kedvességben Isten és az emberek előtt. * Ezért imádd a szent Halhatatlant, * hogy világosítsa meg és üdvözítse a mi lelkünket!
1. hang. Mintája: Dicséretes vértanúk…
Mint a zsoltáros írta: * „Te pap vagy mindörökké Melkizedek rendje szerint.” * Úgy te is az Újszövetség papja voltál. * Vérontás nélküli áldozatot mutattál be az élőkért és elhunytakért, * és mindenkire áldást kértél. * Bölcs és boldog atyánk, * könyörögj a mi lelkünk üdvéért!
Midőn a vérontás nélküli áldozat bemutattatik, * a szentek szentélye angyalok sokaságával telik meg, * kik szüntelenül éneklik: * „Szent, szent, szent a seregek Ura!” * A te arcod is, boldog atyánk, * angyali külsőt szerzett, * mert teljes szívedből szeretted Krisztust. * Imádd őt, hogy üdvözítse a mi lelkünket!
„Aki eszi az én testemet, és issza az én véremet, * annak örök élete van, * és én feltámasztom az utolsó napon.” * Mivel emlékeztél az Üdvözítő e szavaira * az angyali Kenyér mindennapi eledeleddé, * s az örök élet zálogává vált. * Pál atyánk, imádd Krisztus Istent, * hogy nekünk is örök életet ajándékozzon!
Dicsőség… 6. hang
Örvendezzen velünk minden mennyei és földi teremtmény, * mert egy közülünk, atyánk és testvérünk, * a mennyei menyegzős terem dicsőségébe lép, * s a halhatatlan Királyhoz közeledik, ki így szól hozzá: * „Örvendezz Pál püspök és vértanú, * mert aki állhatatos marad mindvégig, az üdvözül.”
Most és...
Ó, ki ne áldana téged, tisztaságos Szűz, /* ki ne magasztalná a te legtisztább szülésedet? /* Mert az Atyától öröktől fogva kisugárzott egyszülött Fiú /* felfoghatatlan módon megtestesülveén tőled született, /* ki isteni természetét megtartvánán /* egyszersmind emberi természetet is viselt, /* kit nem megosztott két személynek vallunk, /* hanem egymással össze nem folyó két természet Urának ismerünk., /* Őt imádd, tiszta, boldogságos Szűz, /*’ hogy könyörüljön a mi lelkünkön.!
Olvasmányok: Jób 2,1-10; Bölcs 5,1-13; Sir 2,6-13 

Előverses sztihirák 
4. hang
Aki nevemért elhagy mindent, * százszoros jutalmat nyer. * Megérintetve Jézusnak ez ígéretével, * vágytad e világ hiúságait és gondjait elhagyni, * szerzetesi öltönybe öltözni * és fáradhatatlanul lelked üdvén dolgozni. * Ezért boldog Pál atyánk, * eszközölj a mi lelkünknek gazdag kegyelmet!
Elővers: Mint a szarvasgím sóvárog a vízforrások után, úgy sóvárog lelkem utánad, Istenem!
Az áldott Csernek-hegy, * termékeny édenkertje azoknak, kik tökéletességre vágynak, * örömmel tárta ki előtted kapuit, * és Nagy Szent Bazil családjának fiává fogadott. * Az ő szabályai számodra élő víz forrásai voltak. * Vele együtt imádd Istent a mi lelkünk üdvösségéért!
Elővers: Szomjúhozik lelkem az erős, élő Istenhez.
Szerzetesi öltönybe öltözvén, * annak az apostolnak nevét nyerted, kiről Krisztus mondotta: * „Megmutatom majd neki, mennyit kell nevemért szenvednie.” * Ezek a szavak egyszer rád is fognak vonatkozni, * mert mint a nagy Pál apostol, * mindenkinek mindene lettél, * hogy legalább néhányukat megmentsd. 
Dicsőség… 8. hang
Bölcs és boldog atyánk, * ki fejezheti ki szavakkal erényes életedet? * Mert mint a király fején a korona, * úgy ékesített téged a szeretet és az alázat, * az irgalmasság és a szegényekkel való együttérzés. * Ezért nyerted el a bölcs és hűséges szolgák jutalmát. * Eszközölj ki számunkra bőséges áldást, * kik a te magasztos emlékedet tiszteljük!
Most és…
Szeplőtelen Szűz, * ki kimondhatatlan módon testileg fogantad az Urat, * és a magasságbeli Istennek anyja lettél, * a te szolgáid könyörgéseit fogadd el, ó tisztaságos, * megtisztítván bennünket bűneinktől, * imádkozzál lelkeink üdvéért!

Tropár(ok)
4. hang
Már gyermekkorodtól megszeretted Krisztust, az örök Igét. * Vágyódtál neki szolgálni csendben és egyszerű szívvel. * De a Leghatalmasabb jobbja a püspöki székre választott ki téged, * és a nép rendíthetetlen pásztorává állított. * Feláldoztad magad Istennek, mint teljes áldozat, * a hit és az Egyház egységéért. * Atya, püspök és vértanú Pál, kérd Krisztus Istent, * hogy üdvözítse a mi lelkünket.
Dicsőség... most és...
Az örök idők óta elrejtett, * s még az angyalok előtt is ismeretlen mély titok * Teáltalad, Istenszülő, lett a földön nyilvánvalóvá: * az összevegyülés nélkül változatlanul megtestesült * és önként keresztre emelkedett Isten, * ki föltámasztotta ősatyánkat, *’ mentse meg a haláltól a mi lelkünket is!
